stanford-oval/wikipedia huggingface dataset:
שרלוק הולמס נגד ג'ק המרטש
עלילה

המשחק מתרחש בתקופה הוויקטוריאנית המאוחרת. האימפריה הבריטית הייתה בשיאה, מעצמה עולמית עשירה. וייטצ'אפל הייתה שכונת עוני עלובה. ברחובותיה הצרים והמלוכלכים התגוררו בתנאים מחפירים אלכוהוליסטים, קבצנים, זונות, כמו גם קהילה גדולה של מהגרים יהודים שנמלטו מהאנטישמיות הגוברת ממזרח אירופה. בין 3 באפריל 1888 ל-13 בפברואר 1891, התרחשו רציחות אלימות. על הולמס לחקור, לעקוב ולתפוס את ג'ק המרטש ובכך לפתור את אחת התעלומות הגדולות בהיסטוריה של הפשע.
משחק

השחקן יכול לשחק מנקודת מבט ראשונה או שלישית כהולמס או ווטסון. הולמס ווטסון מגיעים לסקירה בכל זירת פשע לאחר הרצח ובכך נותן לשחקן מבט מקרוב על עבודתו של ג'ק.
כל זירת פשע מאפשרת לשחקן לשחזר את מה שקרה, לקחת את קטעי הראיות ולקשר ביניהם עד שיגיע למסקנה. לדוגמה, בבחינת גופתה של אני צ'פמן, השחקן מגלה רמזים רלוונטיים כמו דם על הגדר, חבורות מתחת לצידו הימני של עצם הלסת ולשון נפוחה, המאפשרת לשחקן להסיק שהקורבן נהרג בעודה שוכבת לאחר שנחנקה ביד שמאל. מסקנות אלה נבחרות מתוך רשימות המפתח.
השחקן נדרש גם לפתור תעלומות בדירתו המפורסמת של הולמס ברחוב בייקר, תהליך הכולל דיאלוג ומסמכים כדי לקבוע זמני רצח, לפני ששרלוק מפתח תאוריות מפורטות לגבי הסיבות להרג. השחקן מחבר הערות קרועות, מרכיב חפצים ומוצב בפני בשלל אתגרים.
דמויות

שרלוק הולמס: בלש ייעוץ מפורסם שגר ברחוב בייקר 221ב עם חברו הנאמן ד"ר ג'ון ווטסון. שיטותיו של הולמס הן ייחודיות ועליו להכניס את כל יכולות הדדוקציה החריגות שלו לצורך מקרה זה.
דוקטור ג'ון ה. ווטסון: רופא וחברו הטוב ביותר של הולמס. הוא יעשה ככל שניתן כדי לעזור לחברו לתפוס את ג'ק המרטש.
ג'ק המרטש: הרוצח הסדרתי שמכה במחוז ווייטצ'אפל. הוא הורג זונות ללא רחמים ולועג למשטרה, נחשב גם למשוגע וגם לגאון.
המפקח פרדריק אברליין: מפקח משטרה המסרב לעזרתו של הולמס. הוא מאמין שהוא יכול לפתור את המקרה בקלות.
הפרחחים מרחוב בייקר: חבורה של ילדים עניים שעוזרים להולמס ו-ווטסון במקרה הקשה שלהם.
פרנסיס טמבלטי: רופא אמריקאי שבמקרה היה בלונדון בזמן הרציחות, שידוע שהוא לא אוהב נשים בכלל.
וולטר סיקרט: צייר שפוקד את בית הזונות המקומי בו היה ידוע שקרבנותיו של המרטש עבדו.
יעקב לוי: קצב בעל מוניטין לקוי בשל מעשים שלא היו בו בעבר.
ביקורת

המשחק זכה לביקורות מעורבות וחיוביות של מבקרים. Gamespot ביקר בשלילה את שיטת איסוף הרמזים במשחק, מכיוון שהם חייבים קודם כל לבצע סידורים מהמשטרה.
הערות שוליים

↑  Information about the French version of the game
↑  "Sherlock Holmes vs Jack the Ripper". GameSpot. 1 במרץ 2007. אורכב מ-המקור ב-19 באפריל 2012. נבדק ב-29 בדצמבר 2010. {{cite web}}:  (עזרה)
↑  "Sherlock Holmes vs Jack the Ripper". GameSpot. 1 במרץ 2007. אורכב מ-המקור ב-30 בנובמבר 2011. נבדק ב-29 בדצמבר 2010. {{cite web}}:  (עזרה)
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
שלישיית ירושלים

שלישיית ירושלים היא שלישיית פסנתר, שחבריה הם רועי שילוח בכינור, אריאל טושינסקי בצ'לו וירון רוזנטל בפסנתר.
שלישית ירושלים נוסדה בשנת 1989. היא מופיעה בקביעות בארצות הברית, אירופה, אוסטרליה, דרום אמריקה והמזרח הרחוק. חברי השלישייה מנגנים ומדריכים בפסטיבלים בינלאומיים שונים. הם הופיעו עם הכנרים אייזק שטרן, פנחס צוקרמן ושלמה מינץ ועברו השתלמויות אצל חיים טאוב, ברנרד גרינהאוס ומאריי פרחיה.
חברי השלישייה זכו במלגות מטעם קרן התרבות אמריקה-ישראל ובתחרויות על שם קלרמונט, פאול בן-חיים ופרנסואה שפירא.
רועי שילוח למד אצל חיים טאוב. הופעת הסולו הראשונה שלו הייתה עם התזמורת הפילהרמונית הישראלית כשהיה בן 12. הוא ניגן שוב כסולן עם הפילהרמונית הישראלית בסיור קונצרטים באירופה ובקנדה. כן הופיע עם התזמורת הפילהרמונית של ברלין, התזמורת הסימפונית של לונדון ואחרות. הוא מרבה להופיע ברסיטלים ברחבי העולם.
אריאל טושינסקי למד אצל מרסל ברגמן וצבי הראל בישראל, אצל אלדו פאריזוט באוניברסיטת ייל בארצות הברית במלגה מיוחדת ואצל ברנרד גרינהאוס. מופיע עם אמנים מובילים כגון אייזק שטרן ויפים ברונפמן. סולן עם תזמורות שונות בארץ ובעולם לרבות התזמורת הפילהרמונית הישראלית בניצוחו של זובין מהטה, הוא מופיע בקביעות בפסטיבלים בינלאומיים שונים.
ירון רוזנטל למד אצל בנימין אורן, פנינה זלצמן ומאריי פרחיה. הוא בוגר האקדמיה למוסיקה ולמחול בירושלים ובית הספר למוזיקה ע"ש בוכמן-מהטה באוניברסיטת תל אביב. ירון רוזנטל זכה בפרס הראשון בתחרות האמן הצעיר בירושלים בשנת 1993, במענק ליאונרד ברנשטיין מטעם פסטיבל טנגלווד בארצות הברית, במענק הממלכתי האיטלקי ועוד.
פרסים

פרס ראשון בתחרות מלבורן, אוסטרליה.
מדליית זהב ופרס ראשון בתחרות אוסקה, יפן, למוזיקה קאמרית בשנת 1999.
פרס שר המדע, התרבות והספורט על שם דניאל בנימיני בשנת 2001.
פרס שרת התרבות והספורט, להרכב קאמרי קבוע, על שם בינימיני בשנת 2012
רעידת האדמה בטאיוואן (2024)

| --- | --- |

 סוג:  רעידת אדמה
 תאריך התרחשות:  3 באפריל 2024 
 שעה:  07:58:11 NST
 מגניטודה:  7.4Mw
 במדינות או באזורים:  טאיוואן
 הרוגים:  18
 פצועים:  1,011
 נעדרים:  152
 קואורדינטות:  23°46′12″N 121°39′58″E﻿ / ﻿23.77°N 121.666°E﻿ / 23.77; 121.666
  (למפת טאיוואן מוגדלת) טאיפיי ניו טאיפיי גאושיונג טאיג'ונג ג'ינצ'נג ג'ונגשינג טאינאן שינג'ו ג'ילונג ג'יאיי מצר טאיוואן  הרפובליקה העממית של סין  ים סין המזרחי  ים סין הדרומירעידת האדמה בטאיוואן(למפת טאיוואן רגילה) טאיפיי ניו טאיפיי גאושיונג טאיג'ונג ג'ינצ'נג ג'ונגשינג טאינאן שינג'ו ג'ילונג ג'יאיי מצר טאיוואן  הרפובליקה העממית של סין  ים סין המזרחי  ים סין הדרומירעידת האדמה בטאיוואןמפת אזור הרעידה של הסקר הגאולוגי של ארצות הברית
 
ב-3 באפריל 2024 התרחשה רעידת האדמה בטאיוואן, בשעה 07:58:11 לפי שעון המקומי (23:58 UTC), בעוצמה 7.4Mw עם מוקד רעש כ-18 ק"מ דרום מערבית לעיר חוואליין, שבמחוז חוואליין, טאיוואן. היא רעידת האדמה הגדולה ביותר בטייוואן מאז רעידת האדמה בג'יג'י ב-1999, והיו מספר רעידות אדמה לאחר מכן בעוצמה מעל 5.0 Mw, ברעידת האדמה נהרגו 18 אנשים ונפצעו מעל 1000 איש.
הגדרה טקטונית

לטייוואן יש היסטוריה של רעידות אדמה חזקות רבות. האי ממוקם בתוך אזור מורכב של התכנסות בין הלוח הפיליפיני ללוח האירואסייתי. במיקום של רעידת האדמה, הלוחות הללו מתכנסים בקצב של 75 מילימטרים (3.0 אינץ') לשנה. מדרום לטייוואן, קרום האוקיינוס של הלוח האירו-אסיאתי מתכווץ מתחת ללוח הים הפיליפיני ויוצר קשת איים, קשת לוזון. בטייוואן הקרום האוקיינוס כולו הוחלף והקשת מתנגשת בקרום היבשתי של הלוח האירו-אסיאתי. מצפון לטייוואן, לוח הים הפיליפיני, לעומת זאת, מתכופף מתחת ללוח האירו-אסיאתי, ויוצר את קשת ריוקיו.
הערות שוליים

↑  "M 7.4 - 18 km SSW of Hualien City, Taiwan". Earthquake Hazards Program. ארכיון מ-3 באפריל 2024. נבדק ב-2024-04-03. {{cite web}}:  (עזרה)
↑  מערכת ישראל היום, החזקה ביותר מאז 1999: רעידת אדמה בעוצמה של 7.5 הורגשה ביפן ובטאיוואן, באתר ישראל היום, 3 באפריל 2024
↑  רעידת האדמה בטייוואן: תשעה בני אדם נהרגו ומעל ל-1000 נפצעו, באתר חדשות 0404‏, 3 באפריל 2024
↑  Hume, Tim (7 בפברואר 2018). "More than 50 people could be trapped inside this building". VICE News. ארכיון מ-7 בפברואר 2018. נבדק ב-8 בפברואר 2018. {{cite web}}:  (עזרה)
↑  Molli G.; Malavieille J. (2010). "Orogenic processes and the Corsica/Apennines geodynamic evolution: insights from Taiwan". International Journal of Earth Sciences. 100 (5): 1207–1224. doi:10.1007/s00531-010-0598-y.
תו (מחשב)

תו (Character ולעיתים בקיצור Char) הוא יחידת מידע או סוג משתנה, לרוב פרימיטיבי, הקיים בשפות תכנות רבות. משתנה מסוג זה מכיל ייצוג של סימול תו בודד, לרוב באמצעות שמירת הערך המפרי ה-ASCII של אותו התו. בשפות תכנות רבות, רצף של תווים נקרא מחרוזת ובאמצעות מבנה זה ניתן לשמור מידע טקסטואלי נגיש הן למכונה המחשוב והן למשתמשים בה.

בישראל השתרשה צורת הגייה משובשת לסוג משתנה זה ונהגת פעמים רבות כ"צ'אר", זאת בעקבות תחילית ה-Ch המופיעה ב-Char. עם זאת, צורת ההגייה הנכונה היא כ"קאר".
במערכות מחשב מיוצגים התווים באמצעות קידודים בינאריים שונים. מספר התווים האפשריים בכל קוד נקבע לפי מספר הסיביות שמרכיבות תו אחד.
בקוד ISO 8859 ובקוד EBCDIC כל תו מורכב מ-8 סיביות, ולכן מספר התווים האפשרי בכל אחד מקודים אלה הוא 28 = 256. בקודים אחרים (כגון ASCII) תו הורכב מ-7 סיביות, שאפשרו רק 128 תווים שונים. בקוד יוניקוד, בגרסאות ראשונות שלו תו יוצג על ידי 16 סיביות, שאפשרו 65,536 תווים שונים. גרסה 2.0 של יוניקוד הורחבה להכיל 1,112,064 תווים באמצעות מנגנון UTF-16, שבו 2,048 קודים מנוצלים כדי לייצג יותר ממיליון תווים.
הסיביות המרכיבות כל תו ניתנות לכתיבה בקוד בינארי, אך נוח יותר לעשות זאת בכתיב הקסדצימלי. דוגמה: הערך 0xC1 בקוד EBCDIC הוא ייצוגה של האות A.
חשיבותו של התו, היא המסוגלות שלו לשמור כל סוג תו כצורת String באורך של 1, אפשרות לשמר Integers בעלי אורך של 1 כצורת Char, כל סימן, וכל אות (קטנה וגדולה), אשר גודלן לא עולה על יותר מתו בודד אחד.
ראו גם

סיבית
קידוד תווים
הערות שוליים

↑  What is character – javatpoint, www.javatpoint.com (באנגלית)
↑  Character Definition – What is a text character?, techterms.com
↑  Computer Character – GM-RKB, www.gabormelli.com
↑  What is Character? | Learn the Importance and Types of Character, EDUCBA, ‏2021-12-04 (באנגלית אמריקאית)
| --- | --- |
בקרת זהויות :  GND: 4180012-6
תחנת קשירסקאיה

| --- | --- |

 מידע על הבנייה
 חנוכת התחנה:  11 באוגוסט 1969 
 אדריכל:  Nikolay Demchinsky, בפסקה זו רשומה אחת נוספת שטרם תורגמה 
 מיקום
 מדינה:  רוסיה רוסיה
 קואורדינטות:  55°39′18″N 37°38′55″E﻿ / ﻿55.655°N 37.648611111111°E﻿ / 55.655; 37.648611111111
 תחנות סמוכות:  Kolomenskaya, Varshavskaya, Kantemirovskaya, Klenovy Bulvar 
 מידע על התחנה
 רציפים:  4 
 קווים העוברים בתחנה:  הקו הטבעתי הגדול, קו זמוסקבורצקאיה 
 קוד התחנה:  025 
  (למפת מוסקבה מוגדלת) תחנת קשירסקאיה(למפת מוסקבה רגילה) תחנת קשירסקאיה
 
תחנת קשירסקאיה (ברוסית: Каширская) היא תחנה חוצה פלטפורמות של הרכבת התחתית של מוסקבה בקו זמוסקבורצקאיה וקו הטבעת הגדול הנמצא בבנייה.
התחנה ממוקמת על גבול הרבעים מוסקבורצ'יה-סאבורובו ונאגאטינו-סאדובניקי .
תחנת קשירסקאיה נפתחה ב-11 באוגוסט 1969, והיא וקרויה על שם כביש קשירסקויה שוסה (אנ').
זו היא תחנה חוצה פלטפורמות ראשונה, שנבנתה במטרו של מוסקבה.
הערות שוליים

↑  https://101hotels.com/recreation/russia/moskva/infrastructure/metro/kashirskaya
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
רסיסים (שיר של רביב כנר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
רסיסים הוא סינגל הבכורה מאלבום הבכורה של הזמר הישראלי רביב כנר "רסיסים", שיצא לאור ב-16 ביולי 2020. ב-17 באוגוסט 2020 עלה לערוץ היוטיוב של רביב כנר דואט בגרסה אקוסטית של השיר יחד עם קרן פלס. השיר הוכתר כשיר השנה לשנת ה'תשפ"א במצעד הפזמונים של ynet ורדיו תל אביב והגיע למקום השני במצעד של כאן גימל וגם במצעד של וואלה וגלגלצ.
רקע וכתיבה

בצאת הסינגל סיפר כנר על החיבור ליוצרי השיר: "זה היה ברגע אחד. חיבור של כמה עולמות. קרן, מתן ואבי יחד איתי. הכל קרה מאוד מהר. הכרתי יוצרים מדהימים שקלעו בול לתחושות, לרגשות, ולמחשבות שעוברות לי בראש. "רסיסים" הוא שיר שמתאר סיטואציות שקרו לי, ויחד עם זאת כל אחד יכול להתחבר אליו מהזווית שלו".
השיר נכתב על מבצע צוק איתן בו שירת כנר ואיבד ארבעה מחבריו.
הצלחה

השיר זכה להצלחה רבה. במצעד הרשמי של גלגלצ שהה השיר במקום הראשון במשך 13 שבועות, מתוכם שבעה רצופים. זהו ההישג הרביעי בטיבו בתולדות מצעדי התחנה, אחרי "הללויה" של חלב ודבש (16 שבועות) ו"אבניבי" של יזהר כהן (15 שבועות), ואפס מאמץ (14 שבועות). במצעד השנתי לשנת תשפ"א שנערך בתחנה, הגיע השיר למקום השני. בנוסף, הוא הגיע למקום הרביעי במצעד השבועי של מדיה פורסט. במצעד הישראלי השבועי של ספוטיפיי, הגיע השיר בשיאו למקום הראשון. נכון ליוני 2022, זכה הקליפ לכ-32.5 מיליון צפיות באתר יוטיוב.
רשימת השמעה

| רסיסים> מס' | רסיסים> שם | רסיסים> מילים | רסיסים> לחן | רסיסים> עיבוד | רסיסים> משך | רסיסים>  | רסיסים>  | רסיסים>  | רסיסים>  |
| --- | --- | --- | --- | --- | --- | --- | --- | --- | --- |
| 1. | רסיסים  | קרן פלס, אבי אוחיון | קרן פלס, אבי אוחיון | מתן דרור | 3:21 |  |  |  |  |
מצעדים > מצעדים שבועיים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 1 |  |
|  ישראל | היטליסט | 79 |  |
מצעדים > מצעדים שנתיים

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | ynet ורדיו תל אביב | 1 |  |
|  ישראל | גלגלצ ווואלה | 2 |  |
|  ישראל | כאן גימל | 2 |  |
הפקה

| 0 | 1 | 2 | 3 |
| --- | --- | --- | --- |
|  קרן פלס - מילים, לחן, קולות  אבי יפרח - בס  ארן לביא - מאסטרינג |  אבי אוחיון - מילים, לחן, פרקשן, קולות  עידן שניאור - גיטרות  סלי בן אריה - צילום עטיפת הסינגל |  מתן דרור - עיבוד, הפקה מוזיקלית, קלידים, תכנותים, מיקס  מור אוזן - גיטרה חשמלית, קלידים |  אש סואן - תופים  אסף צרויה - קלידים |
וידאו קליפ

| 0 | 1 | 2 | 3 |
| --- | --- | --- | --- |
|  תום אבימור - הפקה  יבגני גיטלין - עוזר צלם  ליהי מרקוביץ' - צילום סטילס |  איתמר לידר שירי - בימו  שחף מרכוס - ארט |  עודד אשכנזי - צילום  אורית חכם - סטיילינג |  ניקולס קיטאיגורוצקי - תאורה  טלי שמל - צילום סטילס |
הערות שוליים

↑  רביב כנר - רסיסים, באתר יוסמיוסיק, ‏2020-07-16
↑  וואלה! תרבות‏, ההבטחה הגדולה של "הכוכב הבא" מוציא שיר ראשון. צפו בקליפ, באתר וואלה, 16 ביולי 2020
↑   רביב כנר וקרן פלס - רסיסים | אקוסטי, סרטון  באתר יוטיוב (אורך: 3:09)
↑  מהריאליטי לאולפן: קרן פלס סוגרת מעגל עם רביב כנר. צפו, באתר "סרוגים", 17 באוגוסט 2020
↑  רביב כנר - רסיסים, באתר ‏מאקו‏, 16 ביולי 2020
↑  מוזיקה - רביב כנר שובר אותנו לרסיסים, באתר פרוגי, ‏2020-07-16
↑  יובל אראל‏, רביב כנר - רסיסים, בבלוג של יובל אראל, מגזין מוזיקה ותרבות, 16 ביולי 2020
↑  צפו: מתמודד "הכוכב הבא" חושף את סיפרו כלוחם ב'אגוז', באתר "סרוגים", 16 ביולי 2020
↑  ערוץ 7, רביב כנר הלוחם מ"אגוז" מוציא סינגל ראשון, באתר ערוץ 7, 17 ביולי 2020
↑  על פי המידע שנאמר במצעד ששודר ב־21 בינואר 2021.
↑  רביב כנר - רסיסים, באתר www.linktone.co.il
↑  niv the tool, המצעד השבועי של מדיה פורסט, באתר mediaforest-group, ‏שבוע 31 לשנת 2020
↑  המצעד השבועי 2020 24.9, באתר glz.co.il
↑  היטליסט – מצעד המוזיקה הרשמי של ישראל, באתר מאקו, ‏19 בדצמבר 2023
↑  אתם בחרתם: שיר השנה של ynet ורדיו תל אביב הוא "רסיסים" של רביב כנר, באתר ynet, 5 בספטמבר 2021
↑  השיר "בית משוגעים" של רן דנקר הוא שיר השנה של גלגלצ ו-וואלה, באתר וואלה, 5 בספטמבר 2021
| רביב כנר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "רסיסים" |  |
| סינגלים | "רסיסים" • "רוצה שלום" • "נשלים את הכל" • "לחזור" • "מים עמוקים" • "הסיפור הזה" • "בנקודה שבא נגמר האור" • "גולני שלי" • "דומה לך" • "נשרף העולם" • "כל גיבור נשבר" • "אצלי הכל בסדר" |  |
| השתתפות בסינגלים | "שמור עליי" • "צעירים לנצח" |  |
| ערכים קשורים | הכוכב הבא לאירוויזיון 2020 |  |
שלישיית יובל

| --- | --- |

שלישיית יובל
 כלי נגינה:  פסנתר, צ'לו, וכינור
שלישיית יובל היא שלישיית פסנתר, שחבריה היו הכנר אורי פיאנקה, הצ'לן שמחה חלד והפסנתרן יונתן זק. ההרכב התקיים החל משנת 1969 במשך כ־25 שנים, ונחשב לאחת השלישיות הקאמריות המובילות בעולם. חברי השלישייה משתתפים כסולנים באופן עצמאי בתזמורות יוקרתיות באירופה ובארצות הברית. בשנים האחרונות מתכנסת השלישייה פעמים אחדות בשנה להופעה משותפת.
הערות שוליים

↑  אוליה זילברמן, שלישיית יובל, מעריב, 8 במרץ 1973
| --- | --- |
בקרת זהויות :  NLI: 987007605045705171 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
תא מטען

מבט לפנים תא המטען
תא מטען הוא מקום אחסון שנמצא בכלי תחבורה.
סוגי תא מטען > תא מטען ברכבים

בכלי רכב בדרך כלל מאכלסים קניות, מזוודות ופריטים שוליים. בנוסף הוא מאכלס גם גלגל רזרבי בחלק מהמכוניות.
סוגי תא מטען > תא מטען באוטובוסים

באוטובוסים בין עירוניים בדרך כלל מאכלסים עגלות ומזוודות ובאוטובוסים פרטיים ציוד ומזוודות וכו'.
סוגי תא מטען > תא מטען במשאיות

במשאיות יש תא מטען מאוד גדול שבו מאכלסים ציוד, סחורה, אוכל וכו'.
סוגי תא מטען > תא מטען במטוסים

במטוסי נוסעים מאכסנים בתא המטען את מזוודות הנוסעים שאינן עולים לתא הנוסעים בשל גודלם.
פתיחת תא המטען > במכוניות

פתיחת התא מטען נעשית על ידי כפתור (תלוי באיזו מכונית) ברכבים ישנים הכפתור נמצא או מחוץ לרכב או בפנים ברכבים חדישים הכפתור נמצא או מחוץ לרכב או על ידי פתיחה דרך השלט של הרכב.
משנות ה-40 של המאה ה-20 נבנו עשרות דגמי רכבים ויותר (לדוגמה: דופין, חיפושית, סובארו 360, פיאט 500, פיאט 600, פיאט 850, פיאט 126, קונטסה 900, קונטסה 1300) שתא המטען שלהם היה בקדמת הרכב והמנוע היה באחורי הרכב.
במכוניות הספורט מתוצרת פורשה תא המטען מצוי בקדמת הרכב (דוגמה: פורשה 356, פורשה 356/1, פורשה 911 GT3, פורשה 911 GT2 RS).
פתיחת תא המטען > באוטובוסים

באוטובוסים הדלת תא המטען נפתחת על ידי הנהג בכפתור שנמצא לידו.
גלגל רזרבי בתוך תא המטען
מבט לפנים תא המטען של "פיאט 126" שנת 1973
תו קטלני

| --- | --- |

 מידע כללי
 מאת:  גורדון קורמן
 שפת המקור:  אנגלית
 סוגה:  ספר הרפתקאות
 הוצאה
 הוצאה:  תאגיד סקולסטיק 
 תאריך הוצאה:  2008
 מספר עמודים:  166
 הוצאה בעברית
 הוצאה:  הוצאת מודן
 תאריך:  2010
 תרגום:  רוני בק
 סדרה
 סדרת ספרים:  39 רמזים
 ספר קודם:  מבוך העצמות
 הספר הבא:  גנב החרבות
 קישורים חיצוניים
 הספרייה הלאומית:  990028855090205171
 
תו קטלני (באנגלית: One False Note) הוא ספר מאת גורדון קורמן, השני בסדרת 39 רמזים. הספר יצא לאור בארצות הברית ב-2 בדצמבר 2008, ובישראל ב-2010. הספר עוסק בהמשך מסעם של איימי ודן קהיל, יחד עם האומנת שלהם נלי גומז בעקבות שלושים ותשעה הרמזים. הספר תורגם לעברית על ידי רוני בק ויצא לאור בהוצאת מודן.
דמויות ראשיות

איימי קהיל - בת למשפחת קהיל. בת 14. יתומה. אחותו של דן קהיל.
דן קהיל - בן למשפחת קהיל, בן 11, בעל חוש הומור ואספן של דברים שונים. דן מבין היטב במתמטיקה ובעל זיכרון צילומי חזק ביותר. אחיה של איימי קהיל.
נלי גומז - האומנת של דן ואיימי, אוהבת לשמוע מוזיקה באייפוד שלה.
עלילה

הספר, כמו קודמו, עוסק במסעם של איימי, דן ונלי ברחבי הגלובוס, בעקבות 39 רמזים. בסוף הספר הקודם לסדרה, "מבוך העצמות", מצאו השלושה רמז המכיל יצירה של וולפגנג אמדאוס מוצרט.
בספר זה, הם מחליטים לנסוע רמז לווינה שבאוסטריה, בה גר מוצרט. שם הם לומדים על עברו של מוצרט ואף גילו את יומנה של אחותו של מוצרט, מריה אנה "נאנרל" מוצרט, לאחר שלקחו אותו מג'ונה ויזרד, אחד המשתתפים הנוספים במירץ אחר הרמזים. הם נעזרים בנלי לתרגומו מגרמנית, ומגלים ששלושה עמודים חסרים. בעקבות רמזים נוספים, איימי, דן ונלי נוסעים לזלצבורג שבאוסטריה. איימי ודן פוגשים שם באליסטר הו, והשניים החליטו לעקוב אחריו. אליסטר נכנס לקטקומבות של זלצבורג, והשניים נכנסו אף הם. שם הם פגשו את האיש בשחור. לאחר מכן המקום התפוצץ, אך איימי ודן הצליחו לברוח. אחרי הפיצוץ, דן איימי ונלי גילו שבב מעקב בקולר של החתול שלהם, צלאח א-דין. את השבב הם השתילו במקל ההליכה של אליסטר בזמן שהוא ישן. בתוך מקל ההליכה שלו הם מצאו רמז שהוביל אותם לוונציה שבאיטליה.
בוונציה הם עקבו אחר ג'ונה ויזרד, ומצאו כניסה סודית בחנות דיסקים אל המפקדה הסודית של בני בית יאנוס, אחד מארבעת הבתים של משפחת קהיל. במועדון, ג'ונה מוציא את שלושת העמודים החסרים של יומנה של נאנרל, ואיימי ודן מצליחים לגנוב אותו לאחר מרדף בתעלות ונציה, שבהן הם נפגשים גם באיאן ובנטלי קברה.
שלושת העמודים הובילו אותם למוזיאון של פידליו ראקו. הם נשארים עד שהמוזיאון נסגר כדי לנגן בצ'מבלו שנמצא שם את השיר של מוצרט שמצאו במסעם משום שחשבו שהדבר יוכל להועיל להם בדבר-מה. הקבראים השיגו אותם, וניגנו גרסה שונה של השיר שכוללת תו קטלני המעלה את הצ'מבלו שבו ניגנו בלהבות. השניים, איאן ונטלי, התעלפו. לאחר מכן, איימי ודן מצאו במוזיאון את הרמז העיקרי השני שגילו עד כה - טונגסטן. במקום הם גם מוצאים שני חרבות סמוראים. רמזים אלו מובילים את איימי, דן ונלי לטוקיו, יפן. הספר מסתיים בכך שמתגלה שהשבב בקולר של צלאח א-דין הוצב על ידי ויליאם מקינטייר, עורך דינה של גרייס, סבתם של דן ואיימי, וכן על ידי האיש בשחור.
תום זיידמן-פרויד

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 בנובמבר 1892 וינה, האימפריה האוסטרו-הונגרית 
 פטירה:  7 בפברואר 1930 (בגיל 37) ברלין, רפובליקת ויימאר 
 שם לידה:  Martha Gertrud Freud 
 מדינה:  אוסטריה, רפובליקת ויימאר 
 שפות היצירה:  גרמנית 
 
איור לספר "מסע הדג" מאת זיידמן-פרויד
סמל הוצאת "אופיר" על מהדורת "מסע הדג" מתרפ"ה
תום זיידמן-פרויד (בגרמנית: Tom Seidmann-Freud‏; 17 בנובמבר 1892 – 7 בפברואר 1930) הייתה ציירת, סופרת ומאיירת ספרי ילדים יהודייה-גרמנייה. אחייניתו של הפסיכואנליטיקאי זיגמונד פרויד.
תולדות חייה

נולדה בווינה בירת אוסטריה בשם מרתֶה גרטרוד פרויד למשפחה יהודית ממוצא גליציאני, אולם כבר בגיל צעיר אימצה לעצמה שם גברי - תום (Tom). מנעוריה הרבתה לצייר ולכתוב. למדה ציור באקדמיה לאמנות של מינכן.
שלמה זלמן שוקן, שראה ב-1919 ציורים שהכינה פרויד, האיץ בש"י עגנון שיחבר לפיהם סדרת שירים לילדים על אותיות האלפבית העברי וכתב לו:
אני מקווה שהמשימה לחבר את החרוזים לתמונות תגרה אותך ותגרום לך שמחה... ציורים רגישים לכל נגיעה שצריך לטפל בהם בזהירות רבה
ואכן עגנון שהה במינכן עם פרויד וכתב 22 שירים, אחד לכל אחת מכל אותיות האלפבית העברי. בסופו של דבר, "ספר האותיות" של עגנון ופרויד לא יצא לאור. כתב היד של הטקסט נותר אצל שוקן, והאיורים הוחזרו לפרויד (בשנת 1984 יצא לאור "ספר האותיות", ובו הטקסט של עגנון, אך לא עם ציוריה של פרויד).
לאחר לימודיה נישאה פרויד לתעשיין היהודי יעקב זיידמן. הזוג עבר להתגורר בברלין, שם נולדה ב-1922 בתם, אביבה הררי (נפטרה בשנת 2011).
בברלין היו בני הזוג באי ביתו של שוקן, וכך הכירו את גרשום שלום וחיים נחמן ביאליק, ששהו באותה עת בברלין.
בראשית שנות ה-20 הקימו בני הזוג זיידמן-פרויד את הוצאת הספרים "Peregrin" ("פרגרין", שמשמעותו "זָר", "נווד", "הֵלך", "גולֶה" וגם סוג של עיט) ובה יצאו מספר ספרים לגיל הרך בגרמנית, כולם עם איוריה של פרויד.
במקביל פתחו בני הזוג בשותפות עם חיים נחמן ביאליק את הוצאת "אופיר" ובה יצאו ספרי ילדים בעברית עם איוריה של פרויד. הספר הראשון שיצא בהוצאה המשותפת היה "ספר הדברים", שכלל 16 שירים קצרים לילדים קטנים שמול כל אחד מהם מצויר בעמוד הנגדי ציור. הייתה בספר זה ראשוניות בהיותו אחד הספרים הראשונים שהדגישו את חשיבות האיור בספרות הילדים. הידוע והמוכר מבין ספרי ההוצאה הוא הספר השלישי שיצא בה, "מסע הדג", שנכתב ואויר במקור על ידי פרויד ותורגם לעברית על ידי ביאליק. השותפות הגיעה לקיצה כעבור זמן קצר עקב סכסוכים בין ביאליק ליעקב זיידמן.
באוקטובר 1929 בעלה שם קץ לחייו. פרויד שקעה בדיכאון וכעבור חודשים ספורים נפטרה מאנורקסיה.
סגנונה האמנותי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סגנונה הושפע מתנועת התכליתיות החדשה (Neue Sachlichkeit). היא ציירה נושאים ריאליסטיים בדרך מופשטת, תוך שימוש בצורות גאומטריות וצבעוניות רבה.
ספריה

דוד בעל החלומות (1922)
עשר שיחות לילדים (1922. תרגום: חיים נחמן ביאליק, 1923) — מבחר מאגדות גרים, אנדרסן ועוד.
ספר הדברים (נוסח עברי של חיים נחמן ביאליק, 1922) — חרוזים וציורים לטף על בעלי-חיים וחפצים, הוצאת אופיר, ירושלים, תרפ"ב.
מסע הדג (1923. תרגום: חיים נחמן ביאליק, 1924) — סיפור פיוטי-אמנותי על ילד שדג מביאו אל ארץ אוטופית, בה הכל חיים באושר.
ספר סיפורי הארנבת (1924. תרגום: חיים נחמן ביאליק בשם על הארנבת, 1938) — מעשיות-עם על הארנבת הערומה.
בית הקסמים (1927)
ספינת הפלאים (1928)
ספר המשאלות המוגשמות (1929)
הידד, אנו קוראים! (1930)
הידד, אנו כותבים! (1930)
הידד, אנו מחשבים (1932)
ח"ן לטף (2008) בהוצאת עיריית תל אביב-יפו ועם עובד
בתחילת 2014 יצא לאור ספרה של לאה נאור, "מרכבה מזהב", ובו איוריה של זיידמן-פרויד ושירים שכתבה נאור בהשראת ספרה של זיידמן-פרויד "שירים לפעוטות".
דוד בעל החלומות (2020), מהדורה ראשונה בעברית, תרגום מאנגלית: איל לוין, הביא לדפוס ואחרית דבר: יקיר שגב, הוצאת גלריה חנינא, תל אביב, תש"ף
לקריאה נוספת

מרית בן ישראל, עדה ורדי, ספר תום, אסיה הוצאה לאור, 2022
חיים באר, גם אהבתם גם שנאתם, עם עובד, 1994. עמודים 211, 213–215
זיוה שמיר, אם תרצו אין זו אגדה, אחרית דבר ל"מסע הדג", עמודים 27–31
איילה גורדון, איורים עבריים: הספר המאויר לילדים, העידן הבינלאומי, 1900–1925, הוצאת מוזיאון נחום גוטמן 2005. הפרק העשירי מוקדש לתום זיידמן פרויד
הערות שוליים

↑  לפי התעתיק שרווח בתרגום העברי בשנות ה-20 השתרש התעתיק "תום".
↑  יותם שווימר, "מרכבה מזהב": לאייר את המאה הקודמת, באתר ynet, 8 בינואר 2014
| --- | --- |
בקרת זהויות :  NLI: 987007267700305171  BnF: cb126387030 (data)  GND: 124457231  ISNI: 0000 0000 6651 9244  LCCN: n81075623  NTA: 072190426  RERO: 02-A026606929  SUDOC: 158553179  VIAF: 46881715   WorldCat (עם VIAF): 46881715